open-index/open-wikipedia-markdown huggingface dataset:
John Milius

**John Frederick Milius** (Saint Louis, Missouri, 1944ko apirilaren 11) estatubatuar zinema zuzendari, gidoilari eta ekoizle bat da.

Gidoilari gisa, beste zenbait gidoilariekin batera *Dirty Harry* (1971) eta *Magnum Force* (1973) filmeen gidoiak idatzi zituen, bai eta Francis Ford Coppolarekin batera *Apocalypse Now* (1979) ospetsua ere. Bestalde, *The Wind and the Lion* (1975), *Conan the Barbarian* (1982) eta *Red Dawn* (1984) filmak zuzendu eta idatzi zituen. *Rome* (2005-2007) filmeen sortzailetako bat ere izan zen. *Jaws* (1975) eta *The Hunt for Red October* (1990) filmeetan ere gidoilari aholkularia izan zen.

## Kanpo estekak 
* IMDBko fitxa irakurgai
Raimundo Andueza Palacio

**Raimundo Ignacio Andueza Palacio** (1846ko otsailaren 6a - 1900eko abuztuaren 17a), Venezuelako presidentea (1890-1892) eta alderdi liberaleko kidea izan zen. Guanare-n jaio zen, Portuguesa estatuan, 1846ko otsailaren 6an. Raimundo Andueza-ren eta Carolina Palacio-ren semea. 1890eko martxoaren 7an presidente bihurtu zen. 1892ko ekainaren 17an amaitu zuen bere agintea. Caracasen hil zen, 1900eko abuztuaren 17an.

## Kanpo estekak 
*  Raimundo Andueza Palacio
Nerbio trigeminoaren nukleo eragile

thumb|1. N. trigeminoaren nukleo eragilea
thumb|1- N. trigeminoaren nukleo eragilea

Nerbio trigeminoaren edo V. bikote kranelaren nukleo eragilea, erraietako nukleo eragile berezi bilaterala da; beraz, motoneuronez osatutako nukleoa da. Erraietako nukleo eragilea izanik, garapen enbriologikoan agertutako arku faringeoetatik sortutako giharrengan izango du eragina, nahiz eta muskulu ildaskatua izan. Hain zuzen ere, nukleo hau I. arku faringeotik sortutako giharreriarekin erlazionatzen da.
Informazio bilaterala jasoko du kortexeko zuntzen bitartez.
Aipatzekoa da Nerbio Trigeminoak, nukleo honetaz gain beste hiru nukleo sentikor dituela.

= Kokapena =

Entzefalo enborraren zubian aurkitzen da, nukleo somatiko orokorrak baino alborago. Horrekin batera, nerbio zuntzen irteera ere nahiko albokoa izango da.

= Ibilbidea =
Nerbio trigeminoaren nukleo eragilean dauden neuronen axoiak, trigemino nerbioaren barail adarraren bitartez (V3) aterako dira. Adar hori, esfenoide hezurraren zulo obaletik igaroko da eta hainbat muskulu inerbatuko ditu, gihar murtxikatzaileak, aho zoruko muskuluak, muskulu tinpano tenkatzailea eta aho sabaiaren errezelaren muskulu tenkatzailea.

= Erreferentziak =
Irudiak:

https://www.ehu.eus/eu/web/anatorama/home

https://en.wikipedia.org/wiki/Trigeminal_motor_nucleus

## Kanpo estekak
The Green Berets (filma)

**The Green Berets** (euskaraz *Txapel Berdeak*) 1968ko John Wayne, Ray Kellogg eta Mervyn LeRoy estatubatuar zinema zuzendariek zuzendutako gerra film bat da, Robin Moore idazlearen 1965eko izenburu bereko liburuan oinarritua. John Waynez gain, Jim Hutton, David Janssen, Aldo Ray, Patrick Wayne eta Jack Soo aktoreek antzeztu zuten.

Filmak AEBek Vietnamgo Gerran partehartzearen aldeko eta komunismoaren aurkako propaganda hutsa egiten du.

## Argumentua 
Vietnamgo Gerran, Mike Kirby (John Wayne) "Txapel berdeak" deritzan talde bereziko  kolonelak George Beckworth (David Janssen) estatubatuar kazetari zinikoa beren ekintza batean haiekin batera joatera gonbidatu du: ekintza horren helburua vietnamdar ofizial bat atzematea da.

## Aktoreak 
* John Wayne: Mike Kirby kolonela
* Jim Hutton: Petersen sarjentua
* David Janssen: George Beckworth
* Aldo Ray: Muldoon sarjentu-maiorra
* Raymond St. Jacques: "Doc" McGee mediku sarjentua
* Bruce Cabot: Morgan kolonela
* Jack Soo: Cai kolonela
* George Takei: Nim kapitaina
* Patrick Wayne: Jamison tenientea
* Luke Askew: Provo sarjentua
* Irene Tsu: Lin
* Edward Faulkner: MacDaniel kapitaina
* Jason Evers: Coleman kapitaina
* Mike Henry: Kowalski sarjentua
* Eddy Donno: Watson sarjentua
* Craig Jue: Ham Chuck vietnamdar mutil gaztea
* Richard "Cactus" Pryor: Collier (maiz kredituetan akatsez Richard Pryor)
* Rudy Robbins: Parks sarjentua

## Kanpo estekak 
* IMDBko fitxa irakurgai
Ivan Reitman

**Ivan Reitman** (Komárno, Txekoslovakia,  – Montecito, Kalifornia, 2022ko otsailaren 12a) eslovakiar jatorriko Kanadako zinema zuzendaria, produktorea eta gidoigilea izan zen. 

Bere komedia filmak ospetsuak dira oso.

## Filmografia 
## Kanpo loturak 
* IMDBko fitxa irakurgai
Irlandako Armada Errepublikazalea

**Irlandako Armada Errepublikazalea** edota **IRA**,  eta , XX. eta XXI. mendeetan Erresuma Batutik aske den Irlandako Errepublika bat lortzeko helburuz irlandar errepublikanismoren barnean dauden hainbat talde paramilitarrek jasotako izendapena da.

Jatorrizko erakundea 1917an Irlandar Boluntarioak, Irlandako Armada Hiritarra eta beste zenbait talde armatu errepublikazaleren kideen elkarketatik sortu zen, horietako batzuk 1916ko Pazko matxinadan erakunde horien eskutik parte hartu zuten eta beste batzuk Lehen Mundu Gerran Britainiar Armadako soldadu gisa borrokatuz eskarmentu militarra bereganatu eta desertatu ostean erakundera elkartu ziren, ironikoki Irlandako Independentzia Gerran Britainiar Armada beraren aurka borrokatzeko.

## IRA eta bere bereizketen genealogia 
* Irlandako Armada Errepublikazalea (1917-1922): (*Old IRA* edo *IRA Zaharra*) Erresuma Batuaren aurka, Irlandaren independentziaren alde, 1916 eta 1921 bitartean borrokatu zuen armada. Bake-akordioak bitan bereizi zuen armada. Ondorengo irlandar talde armatu errepublikazale guztiek beren buruak IRA Zaharraren ondorengoak bezala aldarrikatu dituzte, erakunde armatu historiko honek irlandar errepublikanismoanbduen prestigioaren ondorioz.
* Irlandako Armada Errepublikzalea (1922-1969): 1922an Irlandaren banaketa eta Ipar Irlandaren sorrera ahalbideratzen zuen Anglo-irlandar itunaren aurka agertu eta Irlandako Gerra Zibilean zehar Irlandako Estatu Askearen Armadaren aurka borrokatu zen. 1969an berriro erdibitu zen.
* Irlandako Armada Errepublikazalea-Ofiziala (*Official IRA*) (1969-1973): Gerra zibiletik zetorren adarra zen hau. 1973an armak utzi zituen, marxismoarekin lerrokatu eta klase gatazka nazionalaren kaltetan lehenetsi ondoren.
* Behin-behineko Irlandako Armada Errepublikazalea (*Provisional IRA, PIRA*): 1969ko zatiketan sortu zen adar nazionalista. 2006an bere kanpaina armatua bukatutzat jo zuen.
* Jarraipeneko Irlandako Armada Errepublikazalea (*Continuity IRA, CIRA*): Behin-behineko IRAren zatiketa, 1986an osatua, Sinn Féinek Ipar Irlandako parlamentuan eserlekuak hartzearen kontrakoa.
* Benetako Irlandako Armada Errepublikazalea (*Real IRA, RIRA*): Behin-behineko IRAren zatiketa, 1997an osatua eta Ostiral Santuko Akordioaren aurkakoa.
* Irlandako Armada Errepublikazale Berria (*New Irish Republican Army*), 2012an Benetako IRAtik banatutako eszisioa eta talde armatua, hura bezala ere, Ostiral Santuko Akordioaren aurkakoa.

## Kanpo-estekak
Ho Chi Minh Hiriko udaletxea

**Ho Chi Minh Hiriko udaletxea**, gaur egun, 1975etik, **Ho Chi Minh Batzar Herritarra** () 1902 eta 1908 artean eraiki zen, garai hartan Indotxinako Saigon hiria zenerako. Erdigunean altxatuta, arkitektoa Paul Gardès frantsesa izan zen. Arkitektura kolonial frantsesaren adibidea da. Herrialdeko udaletxe handiena da. Eraikina ez dago turistentzako irekita baina, hala ere, asko dira bertaratzen direnak argazkiak egiteko asmoz, batez ere gauez.

## Galeria 

Ayuntamiento,_Ciudad_Ho_Chi_Minh,_Vietnam,_2013-08-14,_DD_03.JPG
Ayuntamiento, Ciudad Ho Chi Minh, Vietnam, 2013-08-14, DD 06.JPG
Ayuntamiento, Ciudad Ho Chi Minh, Vietnam, 2013-08-14, DD 02.JPG
Ayuntamiento, Ciudad Ho Chi Minh, Vietnam, 2013-08-14, DD 07.JPG
Bác_Hồ_với_Thiếu_nhi.jpg

## Erreferentziak 
## Kanpo estekak 
* : Saigon zenaren eraikinak.
* : Eraikinaren argazkiak.
Fortunata

***Fortunata*** 2017ko Sergio Castellitto italiar zinema zuzendariaren filma da.

## Sinopsia 
Fortunata bakarrik ari da haurra hazten, senar bortitzarengandik banandu ondoren. Etengabeko borrokan bizi da, etxe batetik bestera, ile apaintzaile lanak egiten. Amets bat du: ile apaindegi bat zabaltzea, askatasuna eta zoriona lortzeko. Lasterketa horretan lagun du 8 urteko alaba Barbara. Amorrua listua botatzen adierazten du haurrak. Fortunatak lagun bat du: Chicano. Drogazale ohia da, gaitz bipolarra du, eta beti amildegiaren ertzean dago. Patrizio psikoterapeutak lagunduko dio Fortunatari gordeak dituen traumak azalarazten eta aurrera egiten.

## Aktoreak 
* Jasmine Trinca : Fortunata.
* Stefano Accorsi : Stefano
* Alessandro Borghi : Paolo
* Edoardo Pesce : Franco
* Nicole Centanni : Barbara
* Hanna Schygulla : Agata

## Erreferentziak 
## Kanpo estekak
Airsoft

thumb|Airsoft jokalariak partida bat jolasten
**Airsoft** simulazio militarrean oinarritutako estrategia kirola ez ezik, jarduera ludikoa baita, zeinetan partaideak plastikozko bolatxo esferikoak (BBs) botatzen dira benetazko armen itxurako erreplikak erabiliz, airsoft armak deituak.

## Historia 
Airsoftaren hasiera Japonian kokatzen da 1970. urtean.

## Kanpo estekak
Christie Molia

**Christie Molia** lapurtar zinema ekoizlea da. Agnès arrebarekin batera ''Moteur S'il Vous Plaît Production* ekoiztetxea sortu zuen, non Xabi Molia nebaren filmak ekoiztu ditu.

## Filmografia 
* 2009 : *8 fois debout*
* 2013 : *Les Conquérants*
* 2018 : *Comme des rois''
Comme des rois (2018ko filma)

***Comme des rois*** 2018ko Xabi Molia lapurtar zinema zuzendariaren filma da.

## Sinopsia 
Mickak 17 urte ditu, eta aktore eskolan sartzea du amets. Baina haren aita Joseph lapur txiki bat da, eta ez du horren inguruko ezer jakin nahi. Etxeak lapurtzen ditu Josephek, eta semeak lan horietan laguntzea nahi du. Familia estu bizi da maizter, etxebizitza batean. Eraikinaren jabeak, gainera, bortizkeria erabiltzen hasi da, errentaren dirua garaiz eskuratzeko. Horregatik, Josephek inoiz baino gehiago behar du semearen laguntza. Baina gaztea matxinatu da, lapur lana uztea nahi du, eta beste bizimodu bat abiatu, aitarengandik urrun.

## Aktoreak 
* Kad Merad: Joseph
* Kacey Mottet Klein: Micka
* Sylvie Testud: Val
* Lucie Bourdeu: Léa
* Tiphaine Daviot: Stella
* Jenny Bellay: Giulia

## Erreferentziak 
## Kanpo estekak
Little Shop of Horrors

**Little Shop of Horrors** (euskara *Izugarrikerien Dendatxoa*) 1986ko Frank Oz estatubatuar zinema zuzendariak zuzendutako beldurrezko musikal
komedia film bat da.

Rick Moranis, Ellen Greene, Vincent Gardenia eta Steve Martin aktoreek antzeztu zuten, eta Levi Stubbs aktoreak bere ahotsez Audrey II bikoiztu zuen. Jim Belushi, John Candy, Christopher Guest eta Bill Murray aktoreek ere agerpen laburrak burutu zituzten.

Roger Cormanek zuzendutako *The Little Shop of Horrors* 1960ko filmaren berregokitzapena da.

## Argumentua 
Seymour Krelborn (Rick Moranis) New York hiriko Skid Row auzoan dagoen loredenda bateko saltzailea da. Loredendaren jabeak, Mushnik jaunak, negozioak diru etekin eskasak ematen dizkiolako itxitzekotan da.

Egun batez, eguzki eklipse bitxi baten ondoren, Seymourrek espaziotik iritsitako landare bat topatuko du. Landarea loradendara eramatea erabaki eta jendearen harreta piztuarazteko erakuslehioan denon ikusgai jartzea erabakiko du. Landareari Audrey II izena ipiniko dio, Bere neskalagun Audreyren omenez (Ellen Greene), berataz guztiz maitemindua baitago.

Loradendaren salmentak areagotzen hasiko dirá. Gainera Audrey II landareak mintzatzen ere badaki eta Seymourri hitz egiten hasiko zaio. Baina istorioak aldaketa erradikala jasango du, Weymour koitadua landareak biziraun ahal izateko giza haragia jan eta odol egarria duela jabetuko baita.

El volumen de ventas de la tienda empieza a crecer. Además Audrey II resulta que también sabe hablar y comienza a comunicarse con Seymour. Pero la historia da un giro radical cuando el protagonista descubre que la planta es carnívora y necesita sangre humana para vivir.

## Aktoreak 
* Rick Moranis: Seymour Krelborn
* Ellen Greene: Audrey
* Vincent Gardenia: Jauna
* Steve Martin: Orin Scrivello
* Levi Stubbs: Audrey IIaren ahotsa
* Tichina Arnold, Michelle Weeks eta Tisha Campbell: Crystal, Ronette eta Chiffon, greziar abesbatzako hiru neska misteriotsuak
* Jim Belushi: Patrick Martin
* John Candy: Wink Wilkinson
* Christopher Guest: Lehen bezeroa
* Bill Murray: Arthur Denton
* Miriam Margolyes: Hortz klinikako erizaina
* Stanley Jones: Narratzailea
* Mak Wilson, Danny John-Jules, Danny Cunningham, Gary Palmer eta Paul Swaby: doo-wop abeslariak
* Jim Hensonen alaba, Heather Henson: Orinen gaixoetako bat (kameoa)
* Vincent Wong: Txinatar lore saltzailea
* Kerry Shale: *Life* aldizkariko laguntzailea
* Audrey II, honakoek mugitua: John Alexander, Anthony Asbury, Don Austen, David Barclay, Michael Barclay, James Barton, Michael Bayliss, Marcus Clarke, Sue Dacre, Graham Fletcher, Brian Henson, Terry Lee, Christopher Leith, Toby Philpott, Mike Quinn, Paul Springer, William Todd-Jones, Ian Tregonnian, Robert Tygner eta Mak Wilson.

## Ikus gainera 
* *The Little Shop of Horrors* (1960)

## Kanpo estekak 
* IMDBko fitxa irakurgai
Internazionalismo proletario

**Internazionalismo proletarioa**, sozialismo intenazional ere deitua, iraultza komunista guztiak borroka mundial baten parte direla esaten duen ideia da. Kapitalismoa sistema internazionala dela esaten du, beraz, nazio guztietako langile klaseek batera jokatu behar dutela hau abolitu eta komunismoa ezartzeko. Internazionalismo proletarioaren babesleek diote iraultzaren lorpenak mundu mailan eman beharko liratekeela eta ez gertuagoko maila batean. Internazionalismoa, nazio guztietan emango zen iraultza komunistek sortuko zuten Iraultza mundialaren helburuetara estu lotuta dago. Teoria marxistaren arabera, honek komunismo mundialera zuzenduko gintuzke eta azkenean estaturik gabeko komunismora. Liga Komunistak, lehen alderdi komunistak, gogor eutsi zion teoria honi; horren adibide da "*Herrialde guztietako langileak, elkar zaitezteǃ*" leloa.

## Marxismoa eta nazio-ikuspegia 
Jokin Apalategiren iritziz, "marxismoak nazio-arazoari buruz dituen planteiamenduetatik lege bat atera bageneza, hau litzateke: arazo sozialari buruzko kontsiderazio gehiegizko batek itotzen du. Marx eta Engels-entzat, funtsean, kapitalismoaren maila bati loturik dagoen ideologi forma bat da nazionalismoa; zapalketa nazionalaren kasuak, errealki, kondenagarriak izan litezke; baina, aldi berean, beharrezkoak gerta litezke, historikoki."

thumb|ezkerrera|Marx, Engels eta Lenin

Hastapen marxistetako ikuspegi horrek eboluzionatu egin zuen gero. Leninek separazioraino joan litekeen autodeterminazioaren eskubidea proklamatzen du proletalgoaren eskabide espezifiko bezala. Baina, nahiko itxurazkoa deritzo jarrera horri Apalategik: Iraultza aitzinetik, Errusia naziotan separatzea proposatuko denean autodeterminazio-eskubidearen aplikazio bezala, Errusia handiaren batasuna defendatuko du proletaritzat  [Leninek]".

### Euskal Herrian 
thumb|ezkerrera|Askapena mugimendu internazionalistaren afixa
Euskal Herrian ere internazionalismoa borroka-klasearen ikuspegiekin bateragarri jo izan da. Askapena mugimendua edo Komite Internazionalistak horren adibide dira. Esate baterako, Komite Internazionalistek abiapuntu gisa zera dute: neoliberalismoari aurre egitea, eta ikuspegi antikapitalista eta antiinperialista.

Ezker abertzalearen kasuan, Floren Aoiz militantearen iritzia da: "Euskal Herrian klase borrokak nazio askapenaren forma hartzen du. Hala formulatzen zen ezker abertzalearen hipotesia estrategiko nagusia. Askotan hitz egin da txanpon baten bi aldeei buruz, auzi nazionala eta sozialaren arteko lotura adierazteko. Orohar, aipatu hipotesiak gorde du bere indarra, urteak iragan arren. Jendarte aldaketaren bidea herri gisako askapenetik pasatzen da gurean."

## Erreferentziak 
## Kanpo estekak
On-to-Ottawa bidaia

[thumb|Langabetuak zaintza-zelaietako grebalariak bagoietara igotzen [Kamloopsen.]]

**On-to-Ottawa bidaia** () 1935ean milaka langabetuk zelai-federalen egoera tamalgarria salatzeko Ottawara egin zuten bidai luzeari deitzen zaio. Zelai-federal horiek Kanadako mendebalde urrunean zauden eta Depresio Handiaren garaian eraiki ziren, lana eta janariaren trukean, gizon langabetuak eta ezkongabeak aterpetzeko.

## Kanpo estekak
Sonny Liston

**Charles L. "Sonny" Liston** (1932ko maiatzaren 8a, Sand Slough, Arkansas &ndash; 1970eko abenduaren 30a, Las Vegas, Nevada) estatubatuar pisu astunetako boxeolari profesional bat izan zen. 1953-1970 artean borrokatu zen.

1962an Floyd Patterson lehenbiziko roundean lurreratu eta Munduko Pisu Astunetako Txapelduna bilakatu zen, hurrengo urtean ere K.O.z balentria berbera lortuz.

Dena den, Liston boxeoaren munduan ezaguna baldin bada, 1964an Cassius Clayren (gerora Muhammad Ali) aurkako borroka galdu eta horrek eragin zuen polemikarengatik da, izan ere, ordura arte Clayk inoiz borrokarik galdu ez zuen Liston lurreratzea lortu zuen. Esamesen arabera Liston bezperako gauean zurrutean ibili omen zen, beste batzuen arabera Clayk Liston jotzean honek bere burua lurrera bota omen zuen eta borrokaren emaitza jada aurrez adostua egonen zen.

## Kanpo estekak
Jakintza Musika Eskola

**Jakintza Musika Eskola** Gipuzkoako hiriburuko (Donostia) musika eskola bat da. Zehazki, Antigua auzoan du egoitza. Bere musika eskaintza umeei eta helduei zuzendua dago. Bere baitan solfeoa, instrumentuak eta kanta biltzen ditu.

## Historia 
1974an sortu zen, eta Donostiako musika eskola zaharrenetako bat da.

Haren fundatzailea Jakintza Kultur Elkartea da. Urte batzuk lehenago, elkarte honek Jakintza Ikastola (Donostian ere kokatua) sortu zuen baita, gaur egun eskola publikoa dena.

Jakintza Musika Eskolak esperientzia zabala du musika-heziketako munduan. Lau urtetatik laurogei urte bitarteko pertsonei eskaintzen die heziketa. Edonork jaso dezake bere aukeren eta bere gustuen araberako musika-heziketa.

## Hezkuntza Eskaintza 
### Musika Tailerra 
Tailer hau 8 urterekin instrumentu bat ikasten hasteko asmoa duten eta musikarekiko sentsibilitatea eta abestea gustuko duten 5, 6 eta 7 urteko neska-mutilei zuzenduta dago.

### Zortzi urtetik aurrera 
Garai hau instrumentu bat aukeratzeko, honekin gozatzeko eta musika instrumentala jarduera aberasgarri eta esker onenetariko bat dela ikusteko momentu egokia kontsideratzen da. Jakintza Musika Eskolak eskaintzen dituen instrumentu ikasketak hauek dira:

* Akordeoia
* Bateria
* Abesbatza
* Bakarkako Kantua
* Saxofoia
* Klarinetea
* Zehar Txirula
* Gitarra
* Gitarra Elektrikoa
* Pianoa
* Trikitia
* Tronboia
* Tronpeta
* Tuba
* Txistua
* Biola
* Biolina
* Biolontxeloa

### Helduentzat 
Kurtso hau, musika eta instrumentu bat jotzen ikasi nahi duen edozein adineko pertsonei bideratuta dago, baita esperientzia duen pertsonentzat ere.

## Kontzertuak 
Jakintza Musika Eskolak urtero bi kontzertu antolatzen ditu Lugaritz kultur etxean, abenduan eta ekainean. Bertan, ikasle guztiek parte hartzen dute. Horrez gain, instrumentu bakoitzak bere kontzertuak ere eskaintzen ditu.

Pianoko ikasleek urtero ospatzen den Andoaingo Piano Jaialdian parte hartu dezakete.

## Erreferentziak 
## Kanpo estekak
Juan Pablo Rojas Paúl

**Juan Pablo Rojas Paúl** (1826ko azaroaren 26a - 1905eko uztailaren 22a) Venezuelako presidentea izan zen 1888tik 1890era. 50 urtean, prozedura konstituzionalaren bidez aukeratu zuten lehen presidente zibila izan zen, eta behar bezala amaitu ahal izan zuen bakarra, 74 urte geroago.
Berio futbol zelaia

**Berio** Gipuzkoako Donostia hiriburuko, Antigua auzoko futbol zelai bat da. Bertan hainbat klub eta ikastetxek entrenatzen eta jokatzen duten arren, zelaiaren jabetza Donostiako Udalarena da. Berioko kirol instalazioek bi futbol zelai, hainbat aldagela, estalitako harmailak eta taberna bat eskaintzen ditu, ikuslearen gozamenerako. Futbol zelaia, 80. hamarkadan sortu zen Berio Futbol Taldearen sorrerarekin.
link=https://eu.wikipedia.org/wiki/Fitxategi:Berio_futbol_zelaia_1.jpg|thumb|396x396px|Berio Futbol zelaia (Futbol 11) harmailetatik.

## Kokapena 
Berio Futbol zelaia, Donostiako Antigua auzoko Berio Pasealekuko 26. zenbakian dago, bere postakutxa zenbakia 20018 delarik.

## Ezaugarriak 
Berio Futbol zelaiak 100 pertsona ingururentzako estalitako harmailak eskaintzen ditu. Instalazioak bi futbol zelaiek osatzen dituzte, lehenengoa Futbol 7-koa eta bestea Futbol 11-koa. Futbol 11-ko zelaiak 60 metro neurtzen ditu zabalean eta 100 metro luzetara. Horrez gain, 10 aldagelak eta taberna batek osatzen du kirol gune hau.
link=https://eu.wikipedia.org/wiki/Fitxategi:Berio_futbol_zelaia.jpg|thumb|355x355px|Berio Futbol zelaia(Futbol 11).

## Taldeak 
link=https://eu.wikipedia.org/wiki/Fitxategi:Berio_futbol_zelaia_2.jpg|thumb|350x350px|Berioko Futbol 7 zelaia.
Berio Futbol zelaian bost taldek jokatzen dute:

### Antiguoko KE 
* Ohorezko jubenil maila
* Jubenilen euskal liga
* Kadeteen euskal liga
* Kadeteen ohorezko liga
* Infantilen ohorezko liga
* Infantil txikien liga
* Alebinen errendimendu
* Antiguoko eskola

### Ekintza KE 
link=https://eu.wikipedia.org/wiki/Fitxategi:Berio_.jpg|thumb|357x357px|Berio Futbol 7 zelaia.
* Jubenilen 1ª liga
* Kadeteen 1ª liga
* Infantilen 1ª liga

### Antigua-Luberri KE 
* Jubenilen 1ª maila
* Kadeteen 1ª maila
* Infantilen 1ª maila
* Infantil txikien liga
* Emakumezkoen erregionala
* Emakumezkoen ohorezko kadete maila
* Emakumezkoen infantil liga

### Munibe KT 
* Erregional 1ª liga

### Santo Tomas Lizeoa KE 
* Erregional 1ª liga
* Jubenilen ohorezko liga
* Kadeteen 1ª liga
* Infantilen 1ª liga
* Infantil txikien
* Emakumezkoen kadeteen ohorezko maila
* Emakumezkoen infantil liga

## Erreferentziak 
## Kanpo estekak
Julio Caro Baroja plaza (Donostia)

## Kokapena 
**Julio Caro Baroja plaza** Gipuzkoan, Donostiako Benta Berri auzoan dago.

## Jatorria 
thumb|Julio Caro Baroja
Plaza honek Julio Caro Baroja euskal jatorriko antropologo, historialari eta hizkuntzalariaren izena hartzen du. Diziplina horietan aitzindari, lan eskerga utzi zuen bere atzean. Julio Caro Baroja Berako kanposantuan dago lurperatuta, Baroja familiak duen panteoian. Rafael Caro Raggio eta Carmen Barojaren semea, Pio Baroja idazlearen eta Ricardo Baroja margolariaren iloba izan zen. Etnografia eta historia arloetan lan egin zuen. Haren lehendabiziko ikerlanetan Euskal Herriko usadioak zituen hizpide, hala nola honako liburuetan: *Los pueblos del norte de la península Ibérica* (1943), *Los pueblos de España* (1946), *Los vascos* (1949). Euskal etnografia bizitza osoan zehar landu zuen. *Eusko Ikaskuntzen Nazioarteko Aldizkaria*ren zuzendari izan zen 1983tik hil arte.

XX. mendean, plaza bihurtu aurretik, Donostiako gune industriala zen zonalde hau. Hemen kokatu ziren hiriaren historian garrantzi handia izan zuten hainbat lantegi:

* "Cervezas El León" (El León garagardoak) - Keler. Lantegi garagardogilea Juan eta Teodoro Kutz alemaniar anaiek 1890. urtean sortu zuten enpresa.
* “Lizariturry y Rezola”. Lantegiak gai kimikoak ekoizten zituen: glizerinak, parafinak, kandelak, xaboiak... Zalantzarik gabe ekoizten zuten produktu ezagunena Lagarto xaboia izan zen.
* "Suchard" txokolatearen lantegia.thumb|Benta Berri auzoa industria garaian.

## Plazaren egitura 
Plazak Hartz Nagusia irudikatzen duen zazpi farola ditu. Farolak koloreetakoak dira eta bakoitzak konstelazioko izar baten izena du jarrita (Dubhe, Merak, Phecda, Megrez, Allioth, Mizar, Alcar eta Alkaid). Lurrean badira koloreetako marra batzuk, marra horiek konstelazio eta beste izarren ibilbidea irudikatzen dute. Gainera, plazaren konposaketa azaltzen duten bi plaka ere badira.

Plazan tabernak (Café Mario, Sport), denda-jatetxea (Lukas) eta Gipuzkoako Trafiko Zuzendaritzaren egoitza daude, besteak beste.

## Gertaerak 
2014ean errebindikazio bat egon zen bertan, errepidean hildako bi motoristen omenez. Marka ezberdinetako moto ugari bildu ziren plazan (Harley-Davidson, Mobilette, Honda, Vespa...). Gerturatu ziren gehienek kamiseta beltz bat zeramaten soinean lema honekin  (euskaraz horrelako zerbait: "zure azken errebuelta ez lapurtzea"). Horrez gain, firmak jaso zituzten eta bi minutuko isilunea egin zen.

Urtero Antiguako jaietan atrakzioak bertan jartzen dituzte.

## Erreferentziak 
## Kanpo estekak
Txantxarreka gaztetxea

**Txantxarreka gaztetxea** Donostiako Antigua auzoan dagoen gaztetxea da. 2011 urtean hasi zen proiektu honen ideia, eta Donostiako udalarekin harremanetan jarri ondoren, Heriz Pasealekuan hutsik zegoen eraikin bat lortu zuten 2013ko udan.

## Historia 
Orduan ekin zioten lanari hainbat eragileren laguntzaz, horien artean Antiguako Jai Batzordea, Antiguotarrak Dantza Taldea, Auskalo Aisialdi Taldea, Antiguoko Gazteak (Gazte Asanblada), Ernai Antiguo, Talde feminista, Luberriko ikasle abertzaleak, GKK eta Ahal-Dugu Podemos Antiguo. Ordutik hainbat ekimen antolatzeaz gain, beste aisialdi eredu baterako bidean alternatiba bat eskaini dute. Gaztetxearen helburua Antiguoko gazteen bilgune eta euskarri guztietako proiektuen sustatzaile izatea da.

## Proiektuak 
* Liburutegia: gaztetxeko liburutegia bigarren pisuan dago kokatuta. Guztira, ehun bat liburu daude edonorentzat eskuragarri, bai gaztetxean bertan irakurtzeko edota etxera eramateko. Liburuez gain, aldizkari, fanzine eta dvd-ak ere badaude.

* Zineforuma: Gaztetxean zineforumak edota zine-zikloak egiteko aukera edonork du gaztetxearen posta elektronikora idatziz.

## Tailerrak 
Tailerrak ere egiten dira Txantxarrekan.  Gaztetxeak bere ibilbidea hasi zuenenetik hainbat tailer antolatu dira: txalaparta ikastaroa, dantza ikastaroa, argazkigintza tailerra, etab.

Edonork horrelako tailer edo egitasmo bat antolatzea posible du, gaztetxearekin harremanetan jarriz.

## Erreferentziak 
## Kanpo estekak
Gatazkaren Konponbidea Aitzinatzeko Nazioarteko Topaketa

**Gatazkaren Konponbidea Aitzinatzeko Nazioarteko Topaketa** edota **Kanboko Nazioarteko Topaketa**, 2018ko maiatzaren 4tik aurrera, ostiralez, Lapurdiko Kanbo udalerriko Arnaga etxean jazotako nazioarteko biltzar bat izan zen, Euskal Herriko gatazka konpontzen laguntzeko helburua zuena. Bake Prozesua Indartzeko Foro Sozialak, Bake Bideak eta Harremanetarako Nazioarteko Taldeak antolatu zuten.

Zazpi urte lehenago Aieteko Adierazpenak jorratutako Euskal Herriko bake prozesuan giltzarri izan zen. Bestalde, bezperan, ETAk bere 60 urteko ibilbideari ofizialki amaiera ematen zion adierazpena zabaldu zuen.

## Ikus, gainera 
* Aieteko Adierazpena
* Arnaga etxea

## Kanpo estekak
Txorroskilo (taldea)

**Txorroskilo** 2013an Donostiako Antigua auzoan sortu zen punk-rock taldea da.

## Historia 
Txorroskilo 2013an Donostiako Antigua auzoan sortu zen punk-rock taldea da. 2014ko azaroan beren lehen maketa kaleratu zuten. Oiartzungo Ijitu-Baita estudioan grabatuta dago eta sei abestiz osatuta dago. Arrakasta handiena izan duen abestia "Donosti Es Una Mierda" da. Beraien bigarren lana " Martxa baten azken notak" single-a da, 2016ko maiatzean grabatu zuten. Azken lana, "Grabazioak" 2017ko apirilean kaleratu zuten. Grabazio hau 2014tik 2016eko bukaeraraino emandako zuzeneko abestiez osatuta. Beraiek idatzitako abestiez gain bertsioak ere agertzen dira.

Beraien hastapenetatik gaur egunera arte kontzertu ugari eman dituzte Euskal Herrian zehar eta taldea bere laugarren lana lantzen ari da.

## Taldekideak 
* Jaime - Gitarra eta ahotsa.
* Zubi - Gitarra eta ahotsa.
* Iriarte - Baxua eta ahotsa.
* Azpi - Bateria.

## Diskografia 
* *Doktrina neuro-terrorista* (2019, autoekoizpena)

### Aurretik 
* Grabazioak 2014-2016
* Martxa Baten Azken Notak
* Maketa

## Erreferentziak 
## Kanpo estekak 
* BandCamp
* Twitter
* Facebook
Antiguako autobus lineak

**Antiguako autobus lineak** Donostiako Antigua auzoko autobus lineak jasotzen ditu. Gehiago badiren arren, garrantzitsuenak Donostiako Tranbia Konpainiarenak (Dbus) dira.

### Autobus lineak 
thumb|Donostiako autobusa

#### Mendebaldeko ibilbideak 
*  **Benta Berri**: Errotaburu - Zuatzu* / Boulevard

*

*  **Igeldo**: Igeldo kanpalekua - Gipuzkoa plaza

*  **Seminarioa**: Avanco - Gipuzkoa plaza

*  **Benta Berri - Añorga**: Errekalde - Boulevard

*  **Renfe-Bus Geltokiak - Antiguo - Aiete**: Renfe-Bus Geltokiak - Etxadi

#### Tarteko ibilbideak 
*  **Altza - Gros - Antiguo - Intxaurrondo**: Larratxo - Pio XII - Zumalakarregi

*  **Altza - Intxaurrondo - Antiguo - Gros**: Larratxo - Zarategi - Pio XII - Unibertsitatea

*  **Larratxo - Intxaurrondo - Antiguo - Berio**: Igara* - Ibaeta - Larratxo

*  **Arriola - Antiguo - Aiete - Ospitaleak**: Ospitaleak - Arriola

*  **Gros - Antiguo - Igara**: Igara - Ategorrieta

#### Gaueko zerbitzuak 
*  **Benta Berri - Berio - Añorga**: Errekalde - Boulevard

*  **Miraconcha - Benta Berri - Seminario**: Avanco - Boulevard

## Kanpo estekak
True Grit (1969ko filma)

**True Grit** (euskaraz *Benetazko Kemena*) 1969ko Henry Hathaway estatubatuar zinema zuzendariak zuzendutako western film bat da. 1968ko Charles Portis idazlearen *izenburu berdineko eleberrian* oinarritua dago. John Wayne, Kim Darby, Glen Campbell, Robert Duvall, Jeff Corey, Dennis Hopper, Strother Martin eta John Fiedler aktoreek antzeztu zuten.

1969ko Gizonezko aktore onenaren Oscar Saria (John Wayne) irabazi zuen, bai eta Jatorrizko abesti onenaren Oscar Sariaren izendapena jaso ere (abestia: *True Grit*, egileak: Elmer Bernstein, musika; Don Black, hitzak).

2010ean izenburu berdineko berregokitzapena zinemaratu zen, Coen anaiek zuzendu eta Jeff Bridges, Matt Damon, Josh Brolin, Barry Pepper eta Hailee Steinfeld aktoreek antzeztua.

## Argumentua 
Rooster Cogburn (John Wayne) marshall adindu, zurrutero eta begibakar bat da. Behinola, Mattie Ross (Kim Darby) neska gazte kementsu eta egoskorrak kontratatuko du, hark neskaren Frank Ross (Frank Ross) aitaren hiltzailea, Tom Chaney (Jeff Corey), atzeman dezan. Gainera, betebehar honetan La Boeuf (Glen Campbell) Texas Rangerraren laguntza ere izango dute.

## Aktoreak 
* John Wayne: Rooster Cogburn
* Kim Darby: Mattie Ross
* Glen Campbell: M. Leboeuf, Texas Rangerra
* Jeremy Slate: Emmett Quincy
* Robert Duvall: "Lucky" Ned Pepper
* Jeff Corey: Tom Chaney
* Dennis Hopper: Moon Garrett
* Strother Martin: G. Stonehill kolonela
* John Fiedler: Daggett abokatua
* James Westerfield: Parker epailea
* John Doucette: Sheriffa
* Hank Worden: R. Ryan, Fort Smitheko lurperatzailea
* Frank Ross: Frank Ross

## Kanpo estekak 
* IMDBko fitxa irakurgai
Prezio psikologiko

**Prezio psikologikoak**, marketinean erabilitako estrategia bat dira, non helburu nagusia, eroslea dituen pertzepzioa aldatzeko eta erostera bideratzea. Kontuan izanda, enpresak gero eta ahalegin gehiago egin behar dituzte, erosleen arreta deitzeko.

## Prezio psikologikoen motak 
* **Ohizko prezioa:** Bizitzaren zikloa aurrera joan ahala, enpresak produktuen prezioak igo beharrean, kantitatea jaisten dute, aurreko prezioa mantenduz. Horrela, jendea hautematen du, ezer ez dela aldatu eta jarraitzen du erosten. Adibidez, Chupa Chups.
* **Ospeko prezioa:** Produktuaren prezioa, produktu beraren kalitatea islatzen du. Batez ere, kalitate handiko produktuetan ematen da. Prezio beherakada bat ematen denean, kalitatea ere jaitsi dela pentsatzen da. Adibidez, Moët & Chandon.
* **Prezio bikoitia:** Luxuzko produktuetan erabilitako estrategia da. Hala nola, kotxeetan. (XXX0).
* **Prezio bakoitia:** Kalitate baxuko produktuetan edo beherapenetan erabiltzen den estrategia ohikoa da. Adibidez, jantzietan.
* **Atari prezioak:** Zenbaki hamartarra aldatzen denean igoeraren pertzepzioa handiagoa unitatezko zenbakia aldatzen denean baino.

## Kanpo estekak
Benta Berri kiroldegia

**Benta Berri udal kiroldegia** Donostiako Antigua auzoan kokatutako kiroldegia da. 1999. urtean zabaldu zen eta udalak eskaintzen duen kirol instalakuntzen parte da.

## Ordutegia 
OHARRA: Igerilekua ordu erdi (30minutu) lehenago itxiko da (*Igerilekua ordu bat lehenago itxiko da)

Kanpoko kantxak, 9:00-22:00 bitartean dago irekita.

### Ixten diren egunak 
* Urtarrilak 1, urtarrilak 20 eta abenduak 25.
* Uztailak 4-12 bitartean (biak barne), geldialdi teknikoa egongo da.

### Ordutegi bereziak 
* Urtarrilak 19: 18:00tan itxiko dira instalazioak.
* Abenduak 24 eta 31: 14:00etan itxiko dira instalazioak.

## Instalazioak 
Kirolerako honako instalazioak eskaintzen ditu:
* Igerileku estalia (25 m.)
* Hastapeneko igerilekua
* Kiroletako pista
* Gimnasioa
* 2 ikastaro-areto
* Frontoi txikiak
* Atletismoko pista, kanpoan.

Inguruko zenbait ikastetxe eta kirol taldek bertan burutzen dituzte ikastaro eta entrenamenduak.

Zerbitzuen artean, taberna ere bada  .

### Iristeko moduak 
* Donostian Bulebarretik, zentrotik, Grosetik, Añorgatik eta Errotaburutik joatekotan, hainbat ondoko autobusetako bat har liteke: 5 (gertuen uzten duena), 25, 33, 40 eta 45.
* Euskotren erabiliz gero, Lugaritz geltokian jaitsi.
*

## Erreferentziak 
## Kanpo estekak
Ex libris

***Ex libris***, edo askotan, lexikalizatuta, ***exlibrisa*** (latinezko esapidetik, "Liburuen artetik") liburu baten jabegoa adierazteko lehenengo orri zurian, baita azalaren barrualdean ere, kokatzen den marka da. Marka hori mota askotakoa izan daiteke: itsatsitako papera, etiketa, zigilua... Bertan, jabearen edo liburutegiaren izena jasotzen da. Jabearen izenaren aurretik *ex libris* ager liteke, baita ere, batzuetan, *ex bibliotheca* edo *e-libris*); badira beste aukera batzuk ere, esaterako, "ni Urliarena naiz" erako zerbait esan dezaketena. Ex libris asko oso artistikoak dira, oso landuak. 21. mendean gero eta gutxiago erabiltzen dira.

## Ezaugarriak 
[thumb|[Julio Urkixoren exlibrisa. Dio "Julio de Urquijo'ren liburuetatik bat", eta erdian "Ambiolaco supital eguiac." Anbiolako supitak, edo antzinako atsotitzak, egiak. 1596ko Refranes y Sentencias liburuko euskal atsotitzetako bat.]]
Normalean, jabearen izenarekin batera, *ex libris*ak irudi bat erakusten du, askotan jabearekin identifikatzen den zerbait. Adibide zaharrenetan armarri heraldikoak agertzen ziren. Denborarekin ohikoagoak egin ziren marrazki sinboliko edo alegorikoak, sarritan lema batekin.

Denbora aurrera joan ahala, irudien tipologiak ugaritu dira: jabearen lanbidearekin lotuta, haren zaletasunak, erotikoak, makabroak. Ohikoak era badira dira liburuen munduarekin lotuta daudenak.

## Historia 
Ex librisen aurrekari bezala Antzinako Egiptoko K.a. XV. mendeko Amenofis III.aren buztinezko plaka urdin bat aipatzen da; hori erabiliz eta hieroglifikoen bidez, haren liburutegiko papiro bilkarien jabetza azaltzen zen. Plaka hau, Londresko British Museumen dago ikusgai. Erdi Aroan, bestetik, kodizeetan jabegoa adierazteko markak agertu ziren. Baina inprenta sortu arte ezin da gaurko zentzuan *ex libris*ez hitz egin. Horretan, grabazio-teknikek asko lagundu zuten. XV. mendetik XVIII. mendera irudi heraldikoak izango ziren ohikoenak. XVIII. mendetik aurrera, haatik, alegoriak, sinboloak eta ikurrak ugariagoak bihurtu ziren.

XIX. mendearen amaieran eta XX. mendearen hasieran benetako arrakasta izan zuten *ex libris*ek. Horretan Art Nouveauren eragina nabaria izan zen. Halaber, liburuek aurretik ezagutu ez zen zabalkunde izan zuten eta horrek marka hauen erabilera ere zabaldu zuen. Urte horietan *ex libris*en bildumagileak agertu ziren eta lehenengo batzarrak eta lehiaketak egin ziren. *Ex libris*a, bestetik, prestigio marka bat bezala ikusten zen.

## Galeria 

Waldaufexlibris 2.jpg|XV. mendeko exlibris bat.
Ex Libris Georg Busse-Palma.jpg|Georg Busse-Palmaren exlibrisa.
(Bookplate of Ornithologist Ruthven Deane, hand-colored by Mrs. Frank S. Hatch) (LOC) (15422525149).jpg|Ornitologo baten exlibrisa.
Carla Fusi exlibris Biblioteca.jpg|21. mendeko liburutegi batena.
1924 bookplate of Moïse Lévy de Benzion.jpg|Jabetza partikularra adierazten duena, 1924koa.
Franz von Bayros Ex libris Friedrich Hansa.jpg|Franz von Bayrosen exlibris erotikoa (1924).

## Erreferentziak 
## Kanpo estekak 
* :American Society of Bookplate.
* :Espainiako Ondare Nazionalaren ex libris katalogoa.
Caltongo ehungintzako greba

thumb|Garaiko ehuleak.
**Caltongo ehungintzako greba** Eskoziako historian gatazka industrial garrantzitsuenetakoa izan zen, 1787an, non tropek manifestarien aurka tirokatu eta sei hil zituzten. Caltongo ehuleek Eskoziako langile klaseko lehenengo martiriak bihurtu ziren. Sarraskiak egoteaz gain, grebak langile mugimendua lagundu zuen, lan-indarra eta langileen arteko aldaketa azpimarragarriak lortuz. 1787ko Caltoneko ehungintzako sarraskia oroitzeko Ken Currie artista eskoziarrak panel bat egin zuen 200. urteurrenean.

Ehungintzan lan egiten zuen komunitatea zen Calton garai horretan, Glasgow-eko kanpoaldean, Eskozia. Caltongo garai onenean, soldatak urtean 100£ igo ziren, eta ehuleek gizartearen posizio altuenetan egotea lortu zuten. Hala ere, lanaren mekanizazioa eta lan-indarraren hazkundeak soldatak asko murriztu zituen.

1787ko udan, Caltongo ehule artisauek manifestazio bat egin zuten Glasgow-eko kaleetatik, soldaten %25eko murrizketaren aurka eta patronalaren itxieraren aurka protestatzeko. Langileek biltegietako materiala erabili zuten suak kalean egiteko. Irailaren 3an, hiriaren magistratuek, ofizialen indarrarekin, Caltonera joan ziren, baina grebalariek kanporatu zituzten. 39. erregimentuko destakamendu batek, Kellet koronel tenientearen agindupean grebalariengana joan zen, eta bat-bat Parkhouse-en, Duke Street. Moskete batzuen tiroek hiru langile erail zituzten. Beste hiru langile zaurien eraginez hil egin ziren. Tropek hurrengo orduetan sortu ziren liskarrak erreprimitu egin zituzten. Hurrengo egunean langile gehiago parte hartu zuten greban, baina liskarren kopurua murriztu zen.

## Erreferentziak 
## Kanpo estekak
Foruen amaiera (argipena)

**Foruen amaiera** Euskal Herriko foruen bukaerari ematen zaion izena da. Euskarazko Wikipedian, bi kontzepturi egin diezaieke erreferentzia:

* Foruen amaiera Ipar Euskal Herrian
* Foruen amaiera Hego Euskal Herrian
Sant'Eustachio (Erroma)

'''Sant'Eustachio'* Erroma hiriko alde historikoa (*I municipioa*) osatzen duten hogeita bi *rionietan'' zortzigarrena da. Tiber ibaiaren eskuinaldean kokaturik dago, izena ematen dion San Eustakio basilikaren inguruan.

## Ondasun nabarmenak 
* Sant'Andrea della Valle basilika
* Sant'Ivo alla Sapienza eliza
* San Luigi dei Francesi eliza
* Madama jauregia
* Teatro Argentina antzokia

## Iruditegia 

Irudi:Sant'Andrea della Valle (Rome) - Façade.jpg|Sant'Andrea della Valle basilika.
Irudi:Église Sant'Ivo alla Sapienza.JPG|Sant'Ivo alla Sapienza eliza
Irudi:San Luigi dei Francesi - facciata.jpg|San Luigi dei Francesi eliza.
Irudi:Palazzo Madama (Roma).jpg|Madama jauregia.
Irudi:S Eustachio - teatro Argentina 1010120.JPG|Teatro Argentina antzokia.

## Kanpo estekak
Sant'Ivo alla Sapienza

'''Sant'Ivo alla Sapienza''' Erromako eliza ezagun bat da, Sant'Eustachio *rionean* kokaturik dagoena. Elizaren osagarria den jauregia Italiako Estatu Artxiboa da gaur egun.

## Historia 
''Sant'Ivo alla Sapienza'' izenak "San Ives-en Unibertsitatea" esan nahi du, izan ere XIV. mendean Erromako Unibertsitatearen jauregiko kapera txiki bat baitzegoen bertan. XVII. mendean Francesco Borromini arkitektoari eliza egiteko eskatu zioten eta honek jauregia bera aprobetxatuz eraiki zuen 1642 eta 1660 urteen artean. Erromako arkitektura barrokoaren ale ikusgarrienetakoa kontsideratzen da gaur egun. Aldare Nagusia Pietro da Cortonak egina da.

## Iruditegia 

Irudi:' La Chiesa'.jpg|Eliza.
Irudi:RomaSIvoSapienzaCupola edited.jpg|Kanpandorrea.
Irudi:Sant'ivo alla sapienza, interno 01.JPG|Aldare nagusia.
Irudi:Borromini Interior Sant'Ivo 25.JPG|Zorua.
Irudi:'Vista Interna 2'.jpg|Jauregiaren patioa.

## Kanpo estekak
Marc Jacobs

**Marc Jacobs** (New York, 1963ko apirilaren 9a) estatubatuar moda-diseinatzailea da. Horrez gain, makilaje bildumak, kolonia eta perfumeak ere baditu. Ameriketako eragin handienetako emakume eta gizon homosexualetako bat da.

## Bizitza profesionala 
Marc New Yorkeko Parson eskola ospetsuan graduatu zen, matrikularekin, moda diseinuan. Ikasten zebilen bitartean zenbait sari irabazi zituen, eta graduatu baino lehenago saldu zuen bere lehenengo bilduma, 1984an.

Laster, bere enpresa propioa sortzea erabaki zuen Robert Duffy bazkidearekin, *Marc Jacobs* izenekoa. Bigarren kolekzio bat ere dauka, *Marc by Marc Jacobs*. Guztira 200 denda inguru ditu, 80 herrialdetan kokatuak.

Ezagun bihurtu zen grunge mugimendua asmatu eta zabaldu zuelako, garai horretako gazte nerabeen estetika. Louis Vuittonen LVMH markaren sorkuntza zuzentzeko kontratatu zuten, 1997tik 2014ra, eta momentu horretan famatua egin zen. Modaren munduan eragin gehien duen pertsonetako bat dela esaten dute adituek.

Gizarteko estetika konkistatzeko gogo handia du, eta bere enpresa dibertsifikatzeko eta aurrera eramateko. Nahiz eta nerabeen munduan arrakasta izan, bere kolekzioak eboluzionatu ahal izateko arlo hori alde batera utzi behar izan zuen. Horrekin diseinatzaile moduan handitzea lortu zuen.

Gaur egun urte erdia pasatzen du Parisen Louis Vuittoni dedikaturik eta gainontzekoa New Yorken bere marka propioan lan egiteko. Bi markekin urtero 8 kolekzio ateratzen ditu.

## Bizitza pertsonala 
Modaren munduan erreferentzia bat izan baino lehen, Marc Jacobs moldatu gabeko gazte bat izan zen, ez zuen gehiegirik sozializatzen. Ordea, betaurrekoak eta arropa lasaiegiak eramatetik, tatuajeak egitera eta gimnasioko makinak erabiltzera pasa zen.

Jacobsek 4 urteko harremana izan zuen Jason Preston estilistarekin eta gero Lorenzo Martone publizitatearen betearazlearekin.

Gaur egun, Charly DeFrancescorekin dago, eta FlashMob baten bidez eskatu zion ezkontzea, jatetxe batean.
Sant'Andrea della Valle

'''Sant'Andrea della Valle''' Erromako basilika bat da, Sant'Eustachio *rionean* kokaturik dagoena. Teatino ordenaren egoitza nagusia da. Pio II.a eta Pio III.a Aita Santuen hilobiak bertan daude.

## Historia 
Pio II.a Aita Santuaren ondorengoa zen Amalfiko dukesan bazuen jauregi bat Erroman San Sebastian elizaren ondoan eta Teatinoen ordenari eman zion honek bere egoitza izango zen eliza eraiki zezan. Amalfitarren patroia San Andres (italieraz ''Sant'Andrea'') izanik bere omenez eraiki zuten. Giacomo della Porta arkitektoak diseinatu eta lanak 1590 urtean hasi zituzten Gesualdo kardinalaren babesean. Hau hgiltzean ordea bertan behera gelditu zen eraikuntza. 1608an berrekin zioten Carlo Maderno arkitektoak diseinaturiko eliza handiago bat altxatzeko. 1650 urtean sagaratu zen.

Aurrealde barrokoa Carlo Rainaldik 1655 eta 1663 artean egin zuen.

Kupula dekoratzen zuten freskoak garai hartako handienak ziren eta Giovanni Lanfranco eta Domenichinok egin zituzten. Habeartearen albo bietan hainbat kapera ditu, garai ezberdinetan eraiki zirenak. Hauek dira ezagunenak:

* Ezkerraldean:
** Ginetti kapera (1670)
** Strozzi kapera (1616)
** Bihotz Sakratuaren Andre Mariaren kapera (1889)
* Eskuinaldean:
** Sant'Andrea Avellino kapera (1625)
** Gurutzearen kapera (1647)

## Iruditegia 

Irudi:044SAndreaDellaValle.JPG|Aurrealdea eta kupula.
Irudi:Dome Sant Andrea della Valle Biscione.jpg|Kupula.
Irudi:Sant'Andrea della Valle (Rome) - Interno.jpg|Habeartea eta aldarea.
Irudi:Sant'Andrea della Valle - Dome.jpg|Kupula barneko margoak.
Irudi:S. Andrea della Valle 015.JPG|Habeartearen sabaia.

## Erreferentziak 
## Kanpo estekak
Brother Bear

***Brother Bear*** (eusk: “Hartz anaia”) Aaron Blaisek eta Robert Walkerrek zuzendutako animaziozko filma da eta 2003ko azaroaren 1ean lehen aldiz eman zen. Lehenengo filma estreinatu ondoren, “Brother Bear 2” filmatu zen.
 
## Argumentua 
Filmaren istorioa Ipar Amerikako historiaurrearen amaieran kokatuta dago. Kenai heldua bihurtzear dago eta bere tribuan totem bat jasotzeko tradizioa dago (egurrez zizelkatutako animalia baten irudia) adin nagusitasunera heltzean, etorkizunerako Izpiritu Handiei buruzko gida bat baita. Hala eta guztiz ere, Kenai oso huts eginda geratzen da hartz bat jasotzen duenean, maitasunaren irudia baita. Ondoren, hartz batek tribuaren arrain-saskia lapurtzen du Kenai zuhaitzera ondo lotuta ez usteagatik, bera, Kenai arrain-saskia lapurtu duen hartzaren bila joatea erabakitzen du. Zorigaitzak saihestu nahian, Denahi eta Sitka, Kenaien anaiak, bere atzetik joaten dira, baina zoritxarrez, Sitka hartzaren kontra borrokatzen zegoela hiltzen da. Kenai amorruz beteta hartzaren bila abiatzen da.

Kenai hartza aurkitzen duenean beraren kontra borrokatzen hasten da eta hartza hil egiten du. Orduan, Izpiritu Handiek, Kenai hartz bat bihurtzen dute zigor eta ikasbide moduan, beharrezkoa ez zen heriotza baten arduraduna izateagatik. Momentu horretan, Denahi heltzen da eta hartza bere beste anaia hil duela pentsatzen du, beraz hartzaren atzetik hasten da mendekuaren bila. Tanana, tribuaren xamana, Kenaira zuzentzen da, jadanik hartza bihurtuta eta bere giza-gorputza nola berreskuratu dezake azaltzen dio. Kenai “argiak lurra ukitzen duten lekura” joan behar da, hartza hil zuen mendi tontorrera hain zuzen ere, eta Izpiritu Handiei bere gizaki forma bueltatzea eskatu. Bilaketan, Koda izeneko hartz txiki zurtz batekin topo egiten du, eta abentura aurrera joan ahala bi altze oso xelebreak ezagutzeaz aparte, Kenai bere totemaren benetako esanahia ikasten du.

## Kanpo estekak
Octavio Lepage

**Octavio Lepage Barreto** (Santa Rosa, Anzoátegui Estatua, 1923ko azaroaren 24a - Caracas, 2017ko urtarrilaren 6a) Venezuelako abokatu eta politikaria izan zen, Acción Democrática taldeko burua eta fundatzailea. Barne ministroa izan zen Jaime Lusinchi-ren lehendakaritzan. Gainera, Venezuelako bitarteko presidentea izan zen, 1993ko maiatzaren bukaeraren eta ekainaren hasieraren artean, Carlos Andrés Pérez, aurrekoa eta alderdikidea, kargua uztera behartuta izan ostean.
Luis Herrera Campins

**Luis Antonio Herrera Campíns** (Acarigua, Portuguesa, 1925eko maiatzaren 4a - Caracas, 2007ko azaroaren 9a) Venezuelako abokatua, kazetaria eta politikaria izan zen. Venezuelako presidentea izan zen 1979tik 1984ra. "Presidente Cultural" izendatu zuten, Venezuelako kulturari egindako ekarpen garrantzitsuengatik. Bere gobernuan zehar, 1983ko otsailean, "Viernes Negro" (Ostiral Beltza) izenez ezagutu zen Bolivarraren balio-gutxitzea gertatu zen, Venezuelako eredu ekonomikoaren krisi sakonari hasiera eman ziona.
Madama jauregia

**Madama jauregia** () Erroma hiriburuko Navona enparantzatik gertu kokatua dagoen jauregi bat da, Sant'Eustachio *rionean*. Gaur egun Italiako Errepublikako Senatuaren egoitza da.

## Historia 
Neronen Termen hondarren gainean eraiki zen Medici familiarentzako. Eraikuntza lanak XV. mendearen amaieran hasi eta 1505 urtean bukatu zituzten. Medici familiako bi kardinal bizi izan ziren bertan, gerora Leon X.a eta Klemente VII.a Aita Santuak izango zirenak.

Gaur egun ikus daitekeen aurrealdea 1650 hamarkadan egina da. Cigoli eta Paolo Maruccellik eraiki zuten.

1743an Medici familia amaitzerakoan Lorrena etxeak eskuratu zuen eta beranduago Benedikto XIV.a Aita Santuak. Honek Aita Santuen Lurraldearen Gobernuaren egoitza bihurtu zuen. 1849an Pio IX.a finantza eta zor publikoaren ministerioak ezarri zituen bertan. 1871 urtean Italia Bateratuak Erroma konkistatu zuen eta Italiako Erresumako Senatuaren egoitza bihurtu zen. Gaur egun Italiako Errepublikako Senatuaren egoitza da.

## Kanpo estekak
Diosdado Cabello

**Diosdado Cabello Rondón** (El Furrial, Monagas, Venezuela, 1963ko apirilaren 15a) Venezuelako politikaria eta militarra da. Miranda Estatuko gobernaria eta errepublikako bitarteko presidentea izan zen 2002ko apirilaren 13an, Herri Lan eta Etxebizitza ministroa izan zen eta Venezuelako Batzar Nazionaleko seigarren presidentea izan zen. Cabello Marleny Contrerasekin ezkonduta dago, gaur egun, Venezuelako Gobernuko Turismo ministroa, eta harekin lau seme-alaba ditu. Gaur egun, Biltzar Nazional Konstituziogilean dago.